Kedves Kollégák!

Tisztelt Érdeklődők!

Örömünkre szolgál, hogy Magyarországon Hajdúböszörményben adhatunk otthont a három évvel ezelőtt kezdődő „Re-Connect/Re-Collect” projekthez csatlakozó [“Spinning the Sticky Threads of Childhood Memories: From Cold War to Anthropocene](https://events.tuni.fi/recollectreconnect2021/)”! nemzetközi konferenciának. **A projekt célja, hogy a hidegháborús sztereotípiáktól és nosztalgiától elszakadó gyermekkori történeteket megörökítse, és azok elemzésével irányt mutasson más kortárs kutatásnak és a szocialista múltról valamint a jelenről és a jövőről való gondolkodásnak.**

A konferencia várja a kutatókat, művészeket, a szakma képviselőit, a gyermekek érdekeit képviselőket, hogy reflektáljanak és osszák meg tapasztalataikat!

A konferencia időpontja **2021. október 20-21.,** **azonos időben, egyszerre öt helyszínen zajló konferencia, amelyet** lehetőség szerint jelenléti formában is megvalósítunk az alábbi öt helyszínen:

* Tampere, Finnország
* Atlanta, Amerikai Egyesült Államok
* Berlin, Németország
* Hajdúböszörmény, Magyarország (DE GYGYK)
* Cape Town, Dél-Afrika

A Konferenciáról további részleteket olvashat angolul és magyarul itt,

<https://events.tuni.fi/recollectreconnect2021/hajduboszormeny-hub/>

ahol az egyes helyszínek Konferencia felhívásai is megtalálhatóak.

**A konferencia nyelve: magyar és angol.**

**Az absztraktok 2021. február 1-május 1. között tölthetők fel.**

<https://www.lyyti.fi/reg/recollectreconnect2021_cfp>

Kérjük, osszák meg az információt a kollégáikkal, és terjesszék a konferenciafelhívást! Reméljük, minél többen csatlakoznak felhívásunkhoz!

**A prezentációk és viták témái lehetnek:**

* Az uniformitás és perszonalizáció folyamata, az egyéni és közösségi, a felnőttközpontú és a gyermekközpontú pedagógia közötti skálákon mozogva
* Kapcsolat a társadalompolitika és a kora gyermekkori pedagógia között
* A gyermekek képviselete, a gyermeki hangok és jogok a saját életük kontextusában
* Kapcsolatok, együttműködések és/vagy partneri viszony a kora gyermekkori intézmények és a családok között
* „A vizuális világ” és esztétika megjelenése az óvodai környezetben
* A „Kelet” kutatói tradícióinak függvényében, mely innovatív kutató módszereknek vannak lehetőségeik és melyek a korlátaik? Milyen jelenlegi kutatói gyakorlatoknak vannak esélyei ‘Keleten’ és ‘Nyugaton’?

Üdvözlettel a Konferencia szervező csapata:

*Pálfi Sándor DE GYGYK*

*Teszenyi Eleonóra Open University*

*Vargáné Nagy Anikó DE GYGYK*